《白云山房次韵马道士虚中三首》
元代·方回

閒愁不断连天远，浊醪快似并州剪。
兴亡得丧横胸中，冰消雪释春风转。
我本不学抱朴翁，何修致此丹砂容。
服食呼吸能还童，不如但饮瑠璃钟。
宝莲山南屡簪聚，醉乡不省归来归。
东邻西舍姓名谁，但记门前大樗树。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。